dékán másolata





IV-1058-35-4 /2020. ÁOK szám

Tárgy: önkéntes munkavégzéssel kapcsolatos  
 hallgatói kérdések

Tisztelt Szigorló hallgatók!

A 2020. március 27-én megküldött, önkéntes munkavégzés felmérés kapcsán feltett, az évfolyam által összegzett kérdéseikre az alábbiakban, a kérdéseket követően találhatják válaszaimat.

1. Azok számára, akik nem tudják vállalni az önkéntességet bizonyos okok miatt (pl.:  
   munkavégzés; közös háztartásban élő, COVID-19 által veszélyeztetett csoportba tartozó  
   szülő/nagyszülő/rokon/élettárs; a Hallgató egészségügyi státusza (krónikus betegség,  
   terhesség) stb.), milyen egyéb lehetőség van a gyakorlat pótlására?

Amennyiben van más lehetőség, akkor azok, akik ezt választják, szigorlatozhatnak-e  
egyszerre az önkéntességet vállalókkal?

**A gyakorlat letöltésére más lehetőség egyelőre nem elérhető. Ez esetben a le nem töltött gyakorlatokat később, a veszélyhelyzet végeztével lehet megkezdeni/folytatni, reményeink szerint ez esetben az augusztusi, 2. záróvizsga periódushoz tudnak csatlakozni, szükség esetén a novemberi időszakhoz.**

2. Az önkéntesség elvégzésére csak Szegeden van lehetőség, vagy máshol is (lakóhely,  
tartózkodási hely figyelembevételével)?

**Jelen ismereteink szerint igen, máshol is el lehet tölteni a gyakorlatot, az önkéntes szerződés akkor az adott kórház és a hallgató között kell, hogy létrejöjjön.**

3. Amennyiben a segítői munka csak Szegeden végezhető, biztosítanak-e szállást azoknak,  
akik nem szegedi lakosok, illetve akár azoknak is, akik otthon veszélyeztetettekkel élnek  
együtt?

**A mai napon jóváhagyásra került, így szállást a Jancsó Miklós Kollégiumban a férőhelyek erejéig tudunk biztosítani.**

4. Választható-e, hogy milyen feladatok ellátásában szeretnénk segítséget vállalni, vagy a  
kijelölt területre kell mindenképp menni? Lehet-e segítséget vállalni a 65 év feletti  
háziorvosok praxisában

**Egyelőre a Szent-Györgyi Albert Klinikai Központ (SZAKK) egységeire (Klinikák) vonatkozik az önkéntesség. A SZAKK határozza meg az önkéntes munka helyszínét, és bár alapvetően az eredeti klinikai beosztásnak megfelelően kívánjuk a hallgatókat szétosztani, a járványügyi helyzet rosszabbodásával ez a rend megváltozhat, és bárhová kerülhetnek, ahol segítségük/munkájuk fontos!**

5. Többen regisztráltak az AEEK felületén önkéntes munka vállalására. Az egyetem általi  
önkéntesség az állam által meghirdetett önkéntes jelentkezés mellett érvényes, vagy egyik  
felülírja a másikat?

**Két külön szerződésről van szó. Akik az AEEK-tal kötöttek/kötnek szerződést, azokat az AEEK vezényli gyakorlatra. Ezt az egyetemmel kötött önkéntes szerződés nem írja felül. Az AEEK szerződés visszavonásának feltételeit nem ismerem, minden bizonnyal lenne rá mód, de a 6. kérdésre adott válaszom alapján erre nincs szükség.**

6. Ha valaki már elkezdte az önkéntességet más formában, igazolás ellenében ugyanúgy  
beszámítható-e ez a gyakorlatba? Pl.: Helyi háziorvosi megkeresés esetén vagy Budapesten.

**Igen, beszámítjuk.**

7. Lejárt foglalkozás-egészségügyi alkalmassági igazolások esetén is végezhető önkéntesség?  
Ha nem, abban az esetben mi a megoldás?

**Újabb alkalmassági vizsgálat és alkalmassági igazolás szükséges, e nélkül nem kezdhető meg az önkéntes munkavégzés!**

8. A fennmaradó időszak jelen esetben mit jelent: a két hét gyakorlati időt, tehát 2x30 órát,  
vagy a szigorlati hetet is, 3x30 órát.

**A fennmaradó időszak ez esetben 3x30 órát jelent, azaz a szigorlati hetet is le kell tölteni.**

9. Védőfelszerelést biztosít-e a fogadóhely a hallgatók számára?

**Igen, a munkavégzésnek megfelelő védőfelszerelést biztosítunk.**

10. Ez az önkéntes szerződés csak a gyakorlati időszakra vonatkozna, vagy esetleg egy  
súlyosbodó járványügyi helyzet esetén tovább vihető lenne?

**Az önkéntes szerződés időtartama meghosszabbítható.**

11. Amennyiben csak a szigorlati hét nincs még teljesítve, de a többi gyakorlati hét igen, akkor  
eltekintenek-e a klinikák annak az egy hétnek a teljesítésétől?

**A kérdést egyénileg fogjuk elbírálni.**

Szeged, 2020. március 30.

Üdvözlettel:

Prof. Dr. Lázár György s.k. Prof. Dr. Sáry Gyula s.k.

orvoskari dékán oktatási dékánhelyettes

Készült: 1 példányban Egy példány: 2 oldal

Ügyintéző: Rózsahegyi Rita 62-545-020, rozsahegyi.rita@med.u-szeged.hu

Kapják: Szigorló hallgatók, Prof. Dr. Varga Albert tanszékvezető egyetemi tanár, Családorvosi Intézet és Rendelő